Cyberpunk: Edgerunners

Cyberpunk: Edgerunners (ביפנית: サイバーパンク： エッジランナ; בתעתיק לעברית: סַיְיבֵרפָּאנְקוּ: אֵגְ'יִרַאנַה; מסוגנן כ-Cyberpunk: EDGERUNNERS) היא סדרת אנימה יפנית מסוגת הסייברפאנק, המופצת על ידי נטפליקס, אשר מהווה ספין אוף למשחק הווידאו Cyberpunk 2077 מאת CD Projekt RED, אשר בעצמו מבוסס על סדרת משחקי התפקידים השולחניים Cyberpunk מאת מייק פונדסמית'. הסדרה מבוימת על ידי הירויוקי אימאישי, שהיה גם הבמאי של סדרות האנימה טנגן טופה גורן לאגאן (אנ'), קילה לה קיל (אנ') וסרט האנימה פרומר (אנ'). התסריט נכתב על ידי יושיקי אוסה ומאסהיקו אוטסוקה. הסדרה הופקה על ידי אולפני האנימציה Trigger (אנ') בשיתוף עם הסטודיו הפולני CD Projekt RED. האנימה מתמקדת בעלילה נפרדת ממשחק הווידאו, אשר מתרחשת בשנת 2076, ועוקבת אחר חייו של דייויד מרטינז, ילד-רחוב אשר מנסה לשרוד בעיר הדיסטופית נייט סיטי (מאנגלית: Night City), מגה-עיר אמריקאית עתידנית אשר ממוקמת במדינה החופשית של צפון קליפורניה, אשר מוכרת בתושביה האובססיביים לטכנולוגיה ושינויי גוף. דייויד, אשר לו הרבה מה להפסיד, בוחר לחיות בתור אדג'ראנר (edgerunner) – שכיר חרב אשר מכונה גם "סייברפאנק" (cyberpunk). העונה הראשונה עלתה לאוויר ב-13 בספטמבר 2022. דייויד מרטינז (デイビッド) - ילד-רחוב ממחוז סנטו דומינגו, שלומד במערכת החינוך של המגה תאגיד אראסקה. חי עם אמו בדירה במגה בניין H4. לאחר שחווה טרגדיה, דייויד מתקין לעצמו מערכת סנדאוויסטאן רבת עוצמה, מה שהופך אותו לאחד מהאדג'ראנרים של נייט סיטי. לוסי מראה לדייויד את העולם התחתון של העיר והשניים מתחברים לקבוצה של שכירי חרב. לוסי (ルーシー) - נאטראנרית מנייט סיטי, שמכירה לדייויד את העולם המחתרתי של האדג'ראנרים. היא סגורה וממעטת לדבר על עברה, פרט לעובדה שבליבה שמורה שנאת מוות כלפי תאגיד ארסאקה. מחשיבה את העיר ככלא וחולמת לברוח לירח. מיין (メイン) - אדג'ראנר ותיק שמנהיג את הצוות אליו מצטרף דייויד. היה אחד מהלקוחות של גלוריה, אמו של דייויד. דוריו (ドリオ) - בת זוגו של מאיין, וכן סגניתו בפיקוד על הצוות. קיווי (キーウィ) - הנטראנרית של הצוות, קרת רוח ומחושבת. פילאר (ピラル) - הטכנאי ומומחה הטכנולוגיה (Techie) של הצוות, אחיה הגדול של רבקה. רבקה (レベッカ) - אחותו של פילאר, היפראקטיבית ואנרגטית, במיוחד בכל הקשור לשימוש בנשק. גלוריה מרטינז (グロリア) - אמו של דייויד. השניים גרים ביחד במגה-בניין H4 במחוז סנטו דומינגו. עבדה קשה על מנת לפרנס את המשפחה, על מנת שבנה יצליח להגיע לאקדמיית ארסאקה. פארדיי (ファラデー) - פיקסר נודע ממחוז פסיפיקה ובפועל עובד עם תאגיד מיליטק. קר רוח, ממעט לקיים אינטראקציה עם האדג'ראנרים שלו אך מרבה לנצלם ולשלוח אותם למשימות ריגול תעשייתי כנגד תאגיד ארסאקה היריב. ריפרדוק (リパードク) - הריפרדוק האלמוני והזקן של המחוז בו חיים דייויד ואמו. ציני, פסימי ועוקצני. עוזר להתקין ולשדרג את ציוד הסייבר של דייויד. אדם סמאשר (アダム・スマッシャー, "אדם המוחץ") - הסייבורג האימתני שמועסק על ידי תאגיד ארסאקה כיחידת חיסול כנגד אויביו המסוכנים ביותר של התאגיד. ב-25 ביוני 2020, במהלך הפרק הראשון של אירוע ה-Night City Wire ששודר בסטרימינג בשידור חי דרך האתר Twitch.tv בשעה 19:00 שעון ישראל, הוכרז כי חברת CD Projekt RED חברה לסטודיו האנימציה היפני Trigger ולחברת ההזרמה האמריקאית נטפליקס על מנת ליצור ולהפיק סדרת אנימה המבוססת על יקום משחק הווידאו Cyberpunk 2077, בשם Cyberpunk: Edgerunners, המתוכננת לצאת לאור במהלך שנת 2022. כמו כן הוכרז כי הסדרה תבויים על ידי הירויוקי אימאישי יחד עם מאסהיקו אוטסוקה והירומי וקאברישי, עיצוב הדמויות יבוצע על ידי יו יושינארי והירויוקי קנקו והתאמת התסריט שנכתב על ידי CD Projekt RED יהיה באחריות התסריטאי יושיקי אוסה ומאסהיקו אוטסוקה. פסקול הסדרה הולחן על ידי אקירה יאמאוקה, אשר בעבר עבד על פסקול סדרת משחקי הווידאו Silent Hill. הטיזר לסדרה פורסם ב-8 ביוני 2022 והקדימון הרשמי פורסם ב-1 באוגוסט. שיר הנושא של הסדרה הוא "This Fire" בביצוע הלהקה הסקוטית פרנץ פרדיננד. מדיה וקבצים בנושא Cyberpunk: Edgerunners בוויקישיתוף אתר האינטרנט הרשמי של Cyberpunk: Edgerunners (בשפות מרובות) Cyberpunk: Edgerunners, ברשת החברתית פייסבוק Cyberpunk: Edgerunners, ברשת החברתית אקס (טוויטר) Cyberpunk: Edgerunners, ברשת החברתית אינסטגרם "Cyberpunk: Edgerunners", במסד הנתונים הקולנועיים IMDb (באנגלית) "Cyberpunk: Edgerunners", באתר נטפליקס "Cyberpunk: Edgerunners", באתר Rotten Tomatoes (באנגלית) "Cyberpunk: Edgerunners", באתר Metacritic (באנגלית) "Cyberpunk: Edgerunners", במסד הנתונים הקולנועיים KinoPoisk (ברוסית) "Cyberpunk: Edgerunners", באתר MyAnimeList (באנגלית) "Cyberpunk: Edgerunners", באתר Anime News Network (באנגלית) אמיליה ליילה, Announcing an original anime series – CYBERPUNK: EDGERUNNERS!, באתר Cyberpunk 2077, ‏25 ביוני 2020 (באנגלית) גיא דהן, באירוע וירטואלי נחשפו פרטים חדשים על Cyberpunk 2077, באתר TGspot, ‏5 במאי 2020 יהודה אור סגל, קבלו הצצה ראשונה ל-Cyberpunk: Edgerunners, באתר Vgames, ‏10 ביוני 2020 יהודה אור סגל, טריילר חדש ל-Cyberpunk: Edgerunners מציג את הדמויות הראשיות והכל בסטייל!, באתר Vgames, ‏3 באוגוסט 2022 מה רואים הלילה: "סייברפאנק 2077" מצא גאולה מפתיעה בנטפליקס, באתר "Time Out ישראל", 14 בספטמבר 2022 יואב קיצוני, Cyberpunk: Edgerunners - ביקורת, באתר IGN, ‏14 בספטמבר 2022 המדינה החופשית של צפון קליפורניה היא מדינה עצמאית נפרדת מארצות הברית, תחילה נפרדה מארצות הברית בתור מדינת קליפורניה השלמה ב-2002 ואז נפרדה מדרום קליפורניה ב-2012. סנדאוויסטאן (מאנגלית: Sandevistan) הוא פריט סייבר (cyberware) אשר מאפשר למשתמש לחוות מנקודת מבט של הילוך איטי. ריפר-דוק (Ripperdoc) הוא אדם העוסק בהשתלה, תיקון ושדרוג של ציוד סייבר בגוף האדם. המדריך של סייברפאנק 2077 מתאר את המקצוע כ"שילוב של מנתח, טכנאי ואמן קעקועים" אנדרו וובסטר, Netflix’s Cyberpunk: Edgerunners anime gets September release date in new trailer, באתר The Verge, ‏‏30 באוגוסט 2022 (באנגלית) רפאל אנטוניו פינדה, Netflix Schedules Cyberpunk: Edgerunners Anime for September 13, באתר Anime News Network, ‏‏17 באוגוסט 2022 (באנגלית) ציוץ של Cyberpunk 2077 ברשת החברתית אקס (טוויטר), 24 ביוני 2020 ציוץ של Cyberpunk 2077 ברשת החברתית אקס (טוויטר), 25 ביוני 2020 דניס פטסקי, ‘Cyberpunk: Edgerunners’ Teaser Trailer: First Look At Netflix Anime Series Based On Video Game; Premiere Date, באתר Deadline, ‏‏8 ביוני 2022 (באנגלית) אלכס מטאו, Cyberpunk: Edgerunners Anime Reveals New Trailer, Japanese Cast, באתר Anime News Network (ב‏1 באוגוסט 2022) Cyberpunk: Edgerunners OP, בביצוע פרנץ פרדיננד, סרטון בערוץ "Netflix Anime", באתר יוטיוב (אורך: 1:58), 3 ביולי 2022